SET ปิดเช้าลบ 5 จุด หวั่น “เฟด” เร่งขึ้นดบ. ฉุดเศรษฐกิจโลกชะลอตัว
SET ปิดเช้าลบ 5 จุด หวั่น “เฟด” เร่งขึ้นดบ. กระทบเศรษฐกิจโลกชะลอตัว แนวโน้มช่วงบ่ายยังผันผวนต่อเนื่องทิศทางพักฐาน ให้แนวรับ 1,668 จุด และ 1,660 จุด แนวต้าน 1,680 จุด
SET ปิดเช้าลบ 5 จุด หวั่น “เฟด” เร่งขึ้นดบ. กระทบเศรษฐกิจโลกชะลอ แนวโน้มช่วงบ่ายยังผันผวนต่อเนื่องทิศทางพักฐาน ให้แนวรับ 1,668 จุด และ 1,660 จุด แนวต้าน 1,680 จุด
26 เม.ย. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ดัชนีตลาดหุ้นไทยช่วงเช้าที่ผ่านมาผันผวนค่อนข้างมาก โดยการรีบาวด์ในช่วงแรกอ่อนแรงลงจากความกังวลธนาคารกลางสหรัฐ (เฟด) การเร่งปรับขึ้นอัตราดอกเบี้ยและดึงสภาพคล่องออกจากระบบเร็วและแรงขึ้น อาจกระทบกับการขยายตัวของเศรษฐกิจสหรัฐและเศรษฐกิจโลกให้ชะลอลงได้
โดยนักลงทุนยังคงรอติดตามการประชุมคณะกรรมการกำหนดนโยบายการเงินของเฟด (FOMC) ที่จะมีขึ้นในวันที่ 4-5 พ.ค.นี้ และการประกาศผลประกอบการของบริษัทจดทะเบียนที่จะทยอยออกมาในช่วงนี้ว่าจะมีการปรับประมาณการเพิ่มขึ้นเพื่อช่วยลด Downside ของดัชนีตลาดหุ้นไทยได้หรือไม่
สำหรับแนวโน้มการลงทุนช่วงบ่าย คาดว่าตลาดฯ น่าจะผันผวนต่อเนื่อง และอยู่ในทิศทางพักฐาน ให้แนวรับไว้ที่ 1,668 จุด และ 1,660 จุด พร้อมแนวต้าน 1,680 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
FORTH มูลค่าการซื้อขาย 1,830.28 ล้านบาท ปิดที่ 44.25 บาท ลดลง 6.75 บาท
JUTHA มูลค่าการซื้อขาย 1,654.11 ล้านบาท ปิดที่ 1.41 บาท เพิ่มขึ้น 0.10 บาท
KBANK มูลค่าการซื้อขาย 1,415.97 ล้านบาท ปิดที่ 153.50 บาท เพิ่มขึ้น 2.50 บาท
AOT มูลค่าการซื้อขาย 1,247.12 ล้านบาท ปิดที่ 68.25 บาท เพิ่มขึ้น 0.50 บาท
JMT มูลค่าการซื้อขาย 1,189.08 ล้านบาท ปิดที่ 85.75 บาท เพิ่มขึ้น 1.00 บาท